Hei,

Olen aina uneksinut asuvani ulkomailla ainakin vähän aikaa ja opiskelujeni aikana heräsi idea, että vaihdossahan sen tekee helpoiten. Hain siis Turun yliopiston kautta Erasmus+-vaihtoon Norjan ja Italian kohteisiin tän vuoden tammikuun paikkeilla, josta valikoitui Bergen. Vaihtoonhakuprosessissa oli jonkin verran duunia, varsinkin kun hampaalla ei sitä mitenkään kauheasti mainosteta ja prepata siihen. Minua kuitenkin inspiroi muutama aikaisemmin vaihtoon menny hampaan opiskelija, joten sen se puski eteenpäin.

No, nyt on jo melkein 4. vaihtokuukausi purkissa ja todellakin allekirjoitan, että en vaihtaisi tätä kokemusta pois mistään. Vaikka en yhtään hammaslääketiedettä ole täällä opiskellut (Bergenin yliopisto ei tarjoa hampaanvaihtareille hampaankursseja tai klinikkaa, joten kannattaa asia tarkistaa etukäteen, jos sellaista haluaa tehdä), on tää aika täällä ollut erittäin mielenkästä ja jossain mielessä palauttavaa. Yhden lääkiskurssin suoritin ja loppu opiskelu onkin itse norjankielen parissa. Ja se onkin riittävä, kun norjasta tulee itsessään 30 noppaa.

Elämä täällä on kunnon erasmuselämää Bergenin omassa ylioppilaskylässä. Omalla kohdalla soluasunnossa, jossa jaetaan keittiö 15 muun vaihtarin kanssa. Parhain anti vaihdosta on kuitenkin sosiaalisten- ja kielitaidon parantuminen ja ennen kaikkea uusien mahtavien ihmisten kanssa ystävystyminen.

Jos edes mietit lähteäkkö vaihtoon, tee se. Työelämä voi odottaa sen puoli vuotta.

Med vennlig hilsen,

Anton Suni, 6. vuoden kandi Bergenistä

Ps. Jos Bergen vaihtokohteena kiinnostaa, voi pistää viestiä instassa @antonsuni.